Sny ‘n groot ui in ringe, gevolg deur ‘n hele 3 knoffelhuisies in skyfies. Verhit ‘n drukkoker pot (sien, ek het vroeger gewaarsku dat dit die ding is vir die seisoen!) en gooi die ui daarin. Neem varkvleis – ek het 2 tjops gekry, die vet verwyder, die vleis in klein blokkies gesny, en die bene ook gebruik – maar spek werk net so goed. Braai dit en die uie saam. Let wel, geen olie word gebruik nie, die vark smeer die bodem, en die ui het nie ‘n greep op die boom nie.
Drukkook die sop vir 1 uur 15 minute. Volg die instruksies van jou pot om die deksel veilig af te kry.
Gooi ‘n groot lepel tamatiesous in, gevolg deur ‘n half teelepel suiker, en ‘n halwe suurlemoen se sap. Nou doen jy die sout na smaak, en ‘n boontjiesop sonder sout is wragtag aaklig – onthou dit! Nou kan jy dit verder laat prut tot jy voel dit is tyd vir ete, of omdat jy nou net aartappels* bygevoeg het, en dit moet sagkook.
As jy drukkoker-loos is, verdubbel die kooktyd in ‘n pot, en proe en voel maar die boontjies vir sagtheid.
Kook volgende keer met 2 pakkies boontjies, dan het jy meer om te vries vir die aand wat jy tuis kom en nie weet watter kant die son gesak het nie. Nog ‘n lekker Low GI reseppie…
Maar tans lewe ons soos eerstewereld bewoners – ook net wat elektrisiteitsvoorsiening betref – en kan jy dit op die stoof aanpak, alhoewel jy duurder betaal vir die krag wat jy gebruik as die gas wat jy gebruik.
Geniet dit. Onthou om die bone te week, en daai water af te gooi. Dit verminder nogal die opbou van gas in die ingewande. Ek spoel sommer so 3 keer die bone deur. Nie lus vir geweld in die huis nie! 🙂
Ek het nie ‘n Hollandse ertjiesop resep nie, net ‘n Boere ertjiesop wat ek kook. Ek sal die resep nog plaas, kom loer weer. Ek dink anyway die Boere ertjiesop stam af van die Hollandse sop!
Ek ken die boontjie sop want my ouma het dit ook so gekook. Sy het ook n stuk patat fyn gesny ,en ingesit. Ons gebruik die wit boontjie -Haricot -wat jou glad nie winderig maak nie. Dit is perfek vir boontjiesop. Jy sal nie weer ander sop eet nie
Ek wil net graag weet of dit nodig is om die boontjies vir boontjiesop af te water, tydens die gaarmaak daarvan. Niemand noem dit in hul resepte nie. (voorkom glo winderigheid) My ma en ouma het dit gedoen. Ek doen ook, maar dis asof die sop dan bietjie smaak verloor .
Sarah , red wat jy kan van die sop en kook dit dan stadig oor , plaas groot geskilde aartappel saam in pot , dit trek glo die ergste brandsmaak uit jou kos , so het die ou mense van vanmelewe se dae geglo .